
זבחים נט ע"ב



טקסט הדף מנוקד



וַהֲלֹא כְּבָר נֶאֱמַר אֶלֶף עֹלוֹת יַעֲלֶה שְׁלֹמֹה עַל הַמִּזְבֵּחַ הַהוּא וְאִילּוּ בְּבֵית עוֹלָמִים הוּא אוֹמֵר וַיִּזְבַּח שְׁלֹמֹה אֵת זֶבַח הַשְּׁלָמִים אֲשֶׁר זָבַח לַה' בָּקָר עֶשְׂרִים וּשְׁנַיִם אֶלֶף


וּכְשֶׁאַתָּה מַגִּיעַ לְחֶשְׁבּוֹן עוֹלוֹת וּלְמִנְיַן אַמּוֹת זֶה גָּדוֹל מִזֶּה


אֶלָּא מַהוּ קָטָן מֵהָכִיל כְּאָדָם הָאוֹמֵר לַחֲבֵירוֹ פְּלוֹנִי נַנָּס הוּא וּפָסוּל לַעֲבוֹדָה


וְרַבִּי יְהוּדָה שַׁפִּיר קָאָמַר רַבִּי יוֹסֵי רַבִּי יְהוּדָה לְטַעְמֵיהּ דְּאָמַר מִזְבֵּחַ שֶׁעָשָׂה מֹשֶׁה גָּדוֹל הָיָה דְּתַנְיָא חָמֵשׁ אַמּוֹת אֹרֶךְ וְחָמֵשׁ אַמּוֹת רֹחַב דְּבָרִים כִּכְתָבָן דִּבְרֵי רַבִּי יוֹסֵי


רַבִּי יְהוּדָה אוֹמֵר נֶאֱמַר כָּאן רָבוּעַ וְנֶאֱמַר לְהַלָּן רָבוּעַ מָה לְהַלָּן מֵאֶמְצָעִיתוֹ הָיָה מוֹדֵד אַף כָּאן מֵאֶמְצָעִיתוֹ הָיָה מוֹדֵד


וְהָתָם מְנָלַן דִּכְתִיב וְהָאֲרִיאֵל שְׁתֵּים עֶשְׂרֵה אַמָּה לְכׇל רוּחַ אוֹ אֵינוֹ אֶלָּא שְׁתֵּים עֶשְׂרֵה עַל שְׁתֵּים עֶשְׂרֵה כְּשֶׁהוּא אוֹמֵר אַל אַרְבַּעַת רְבָעָיו מְלַמֵּד שֶׁמֵּאֶמְצַע הוּא מוֹדֵד


וְרַבִּי יוֹסֵי כִּי גְּמִר גְּזֵירָה שָׁוָה בְּגוּבְהָה הוּא דִּגְמִיר דְּתַנְיָא וְשָׁלֹשׁ אַמּוֹת קוֹמָתוֹ דְּבָרִים כִּכְתָבָן דִּבְרֵי רַבִּי יְהוּדָה


רַבִּי יוֹסֵי אוֹמֵר נֶאֱמַר כָּאן רָבוּעַ וְנֶאֱמַר לְהַלָּן רָבוּעַ מָה לְהַלָּן גּוֹבְהוֹ פִּי שְׁנַיִם כְּאׇרְכּוֹ אַף כָּאן פִּי שְׁנַיִם כְּאׇרְכּוֹ


אֲמַר לֵיהּ רַבִּי יְהוּדָה וַהֲלֹא כְּבָר נֶאֱמַר וְאֶת הֶחָצֵר מֵאָה אַמָּה וְקוֹמָה חָמֵשׁ אַמּוֹת וְגוֹ' אֶפְשָׁר כֹּהֵן עוֹמֵד עַל גַּבֵּי הַמִּזְבֵּחַ וַעֲבוֹדָה בְּיָדוֹ וְכׇל הָעָם רוֹאִין אוֹתוֹ מִבַּחוּץ


אָמַר לוֹ רַבִּי יוֹסֵי וַהֲלֹא כְּבָר נֶאֱמַר וְאֵת קַלְעֵי הֶחָצֵר וְאֶת מָסַךְ שַׁעַר הֶחָצֵר אֲשֶׁר עַל הַמִּשְׁכָּן וְעַל הַמִּזְבֵּחַ מָה מִשְׁכָּן עֶשֶׂר אַמּוֹת אַף מִזְבֵּחַ עֶשֶׂר אַמּוֹת וְאוֹמֵר קְלָעִים חֲמֵשׁ עֶשְׂרֵה




רש"י



 אלף עולות יעלה שלמה וגו' וכשאתה מגיע לחשבון עולות ולמנין אמות. שהיה מזבח אבנים של שלמה עודף עליו זה של שלמה גדול משל משה לפי צורך העולות שהרי מזבח של משה כתיב ביה ה' אמות אורך וה' אמות רוחב צא מהם מקום הקרנות אמה לכל צד ומקום הילוך רגלי הכהנים אמה לפנים מן הקרנות סביב המערכה נמצא מקום המערכה אמה על אמה הכי אמרינן לקמן בפירקין (דף סב.) יסוד וסובב לא היו ממעטין בארכו ורחבו לפי שמקיפין ובולטין סביביו מעשה רשת נחושת והוא היה סובבו ובמזבח שעשה שלמה היה מקום המערכה כ' על כ' לרבי יוסי כדתנן במסכת מדות (דף לה:) חלקהו לכ' רצועות כל אחת ואחת ברוחב אמה ואורך עשרים הרי ד' מאות אורך ברוחב אמה ואין לך אמה על אמה שאינה מחזקת לבער אלף ליום שהיתה אש של שמים ממהרת לאכול הרי ד' מאות אלף: אלא מהו אומר קטן מהכיל. לאו במזבח אבנים קאמר ומשום ההוא יומא אלא למזבח הנחשת קאמר ובא לפוסלו לעולם שסילקו ומה שתלה הכתוב קטנו בעולות של אותו היום לישנא מעליא נקט: כאדם שאומר לחבירו. באדם שנפסל: ננס פלוני. לישנא מעליא ולא אמר נפסל פלוני: ונפסל לעבודה. לאו מסקנא דאדם אומר אלא רבי יוסי קאמר לה ואותו פלוני פסול לעבודה והוא קורא לו ננס: שפיר קא''ר יוסי. ול''ל לקדושי רצפה: מזבח של משה גדול היה. וכשאתה מגיע לחשבון עולות ומנין אמות שבשניהם נמצא של שלמה קטן לפי הצורך: ונאמר להלן רבוע. בשל יחזקאל שנתנבא על בית שני או על העתיד רבוע אל ארבעת רבעיו: מה להלן. מדה האמורה בו מאמצעיתו הוא מודד כדמפרש ואזיל: אף כאן מודד ה' על ה' מאמצעיתו. לכל רוח נמצא י' על י' צא מהן אמה מכאן ואמה מכאן לקרנות וכן למקום הילוך הרי ו' על ו' מקום המערכה ושל שלמה כ' על כ' מקום המערכה עשה ממנו ג' רצועות של ו' רוחב נשארו שתי אמות בארך עשרים חלוק ג' הרצועות לרחבו [לחתיכות רבועות של שש שש] תמצא בכל אחת ג' חתיכות רבועות של שש שש הרי תשע ועוד נשארו בכל אחת ב' אמות בארך ששה קרבם זו אצל זו הרי ו' על ו' הרי עשר חתיכות רבועות ועוד צרף הרצועה הארוכה עשרים ורחבה ב' ותמצא ו' על ו' הרי י''א וב' אמות על ב' אמות נמצא של משה אחד מי''א כשל שלמה ומגיע לחשבון י''א אלפים עולות ותו לא ובחנוכתו כתיב בקר כ''ב אלף וצאן כ''ב אלף: והאריאל. מקום מערכה של מזבח: שתים עשרה. אל ארבעת רבעיו מלמד שמאמצעיתו מודד: ורבי יוסי. דאמר דברים ככתבן: כי גמיר ג''ש. דרבוע רבוע בגובהה הוא דגמר ולאו מרבוע דיחזקאל אלא מרבוע דכתיב במזבח הפנימי דתניא וג' אמות קומתו כו' (שמות כז) ובמזבח הנחשת כתיב: ונאמר להלן רבוע. במזבח הזהב אמה ארכו ואמה רחבו רבוע ואמתים קומתו (שם ל): אף כאן גובהו פי שנים כארכו. הרי י' אמות ובסיפא מפרש ר' יוסי מאי וג' קומתו: והלא כבר נאמר וקומה ה' אמות. דאין גובה היקף הקלעים של חצר אלא ה' אמות: אפשר כן. שיהא כהן בראש המזבח ועבודה בידו כו': מה משכן. צריך קלעים לחצר סביביו מוקף גובה י' אמות דהא הכי הוה גובהה דכתיב (שם כו) י' אמות אורך הקרש: אף מזבח. צריך היקף לכדי י' אמות: ואומר קלעים ט''ו  

תוספות



 ההיכל פטור דאינו ראוי לפתח אהל מועד דמחוסרי מעשה וכ''ש זה ועוד אמרינן בפ''ק דמס' ע''ז (דף יג:) דאם הקדיש והחרים והעריך ' בזמן הזה בהמה תעקר דהיינו נועל דלת בפניה והיא מתה מאליה כדאיתא התם ופריך ונישחטינהו מישחט ופי' בקונטרס משום שחוטי חוץ לא מחייב דמיירי בקדשי בדק הבית דאין חייבין משום שחוטי חוץ כדמוכח לקמן (דף קיג:) ובפרק שני שעירי (יומא דף סג:) וקשה דאי בקדשי בדק הבית מאי פריך ונישוייה גיסטרא ומשני מפני שנראה כמטיל מום בקדשים וליכא למימר דיש איסור מטיל מום אף בבהמה תמימה לקדשי בדק הבית כדאמר המתפיס תמימים לבדק הבית אינן יוצאין מידי מזבח לעולם דהיינו מדרבנן משום קנס כדמוכח פרק המנחות והנסכים (מנחות קא.) דקאמר משום דלא שכיחי תמימים תקנו שיהיו למזבח לכך נראה דמיירי בקדשי מזבח ולא מחייבי משום שחוטי חוץ משום דאינו ראוי לפתח אהל מועד או משום דהוי דחוי או משום דמחוסר זמן ודוחק לומר דההיא דמס' ע''ז כמ''ד הותרו הבמות דהא סתם מתניתין לקמן (דף קיב:) דירושלים אין אחריה היתר ובפ''ק דמגילה (דף י.) פריך מינה לר' יוחנן דאמר שמעתי שמקריבין בבית חוניו ונראה לתרץ דר' יוחנן דמחייב לקמן מעלה בחוץ מיירי בהעלאת קטרת דלא מחוסר מעשה כדאמר בשמעתין מזבח שנעקר מקטירין קטרת במקומו א''נ בהעלאת מנחה שקמצה בכלי שרת בפנים אע''פ שאין בית דאזבחים דוקא בעי מזבח כדכתיב וזבחת עליו וניחא השתא הא דנקט ר' יוחנן מעלה בזמן הזה ולא נקט שוחט בזמן הזה ואין לתרץ דר' יוחנן כרבי יהודה דשרי להקטיר ברצפת העזרה דלא מיסתבר דלישרי רבי יהודה בשעה שהמזבח פגום אלא בשעה שהמזבח כשר ועוד יש לתרץ דלקמן ר' יוחנן מיירי כשבנה המזבח במקומו והעלה בחוץ כיון דקדשי לעתיד לבא וההיא דפ''ק דע''ז (דף יג:) יש להקשות בקדשי בדק הבית אמאי נועל דלת בפניה לרבא ונשחטיה או נשוייה גיסטרא אלא פי' רבינו הקדוש דמדרבנן אסור להטיל בהם מום גזירה אטו קדשי מזבח כדאמר בראשית הגז (חולין דף קלה.) דקדשי בדק הבית אסורין בגיזה ועבודה גזירה אטו קדשי מזבח וא''כ יש ליישב פי' רש''י דפריך בקדשי בדק הבית ונשחטיה משחט ונשוייה גסטרא ומשני נראה כמטיל מום דאסור גזרה אטו קדשי מזבח וא''ת מאי טעמא פטרינן שלמים ששחטן קודם פתיחת דלתות ההיכל בחוץ (לעיל דף נה:) והלא בפנים כי האי גוונא אם עלו לא ירדו לפי מה שפי' הקונטרס לקמן קודם שיעמידו לוים את המשכן ולאחר שפרקו לוים את המשכן דשלמים דוקא בעי פתיחת דלתות ההיכל ולא שאר קדשים וכיון דשאר קדשים כשרין א''כ שלמים נמי אם עלו לא ירדו וחייב בחוץ כמו הלן והיוצא ושנשחט חוץ לזמנו וחוץ למקומו דחייב עליהן בחוץ הואיל ומתקבל בפנים וי''ל דהתם מיירי בהעלאה דכיון שהשחיטה נעשית בפנים כהלכתה מיחייב בהעלאה כיון דמתקבל בפנים אבל הכא דאין השחיטה כהלכתה לא ואפילו אם תימצי לומר דפסח והחטאת ששחטן שלא לשמן בחוץ חייב הבהמה ראויה לפנים לכתחילה אבל אלו קדשים אינן ראויין לפנים לכתחילה: הא אזקינן להו. וגבי מומין תנן בבכורות (דף מא.) הזקן והא דאמר (באלה הדברים רבה) חיים כלכם היום קל וחומר מפרים שהתנדבו הנשיאים לשאת הארון במדבר שחיו עד שלמה שהקריבן לגבוה הוראת שעה היתה: והלא כבר נאמר אלף עולות יעלה שלמה. וא''ת מנא ליה דאמזבח הנחשת קאמר הא ג' מזבחות הוו כדאמר לקמן (דף סא:) של נוב ושל גבעון וגדול היה וי''ל דסמיך אקרא (דד''ה ב א) דכתיב בהדיא על מזבח הנחשת שעשה בצלאל: מה משכן עשר אמות. תימה כיון דאיכא היקשא גזירה שוה דרבוע למה לי: ואומר קלעים ט''ו אמה אל הכתף. פי' בקונטרס וקס''ד בגובה קאמר וה''ה לכל החצר וקשה לר''ת היכי מצי למימר דאגובה קאי והא מוכח קרא בהדיא דברחבה מיירי דקחשיב מעיקרא החצר לפאת ים חמשים אמה ואחר כך מפרש חמש עשרה אמה קלעים לכתף שאצל השער ולכתף השנית חמש עשרה קלעים ואחר כך לשער החצר מסך 

רש"ש

רש"י ד"ה כי גמיר ג"ש. דרבוע כו'. כצ"ל בלי י' וכן כולם:





הגהות יעב"ץ

רש"י ד"ה אף כאן כו' בסה"ד וצאן כ"ב אלף. נ"ב צ"ל מאה ועשרים אלף ואע"פ שכתוב שזהו זבח השלמים. גם העולות נכללו בחשבון זה. שכך כתיב בצדו כי עשה שם את העולה וגו' קטון מהכיל את העולה וגם המנחה:


תד"ה הא כו' שהקריבן לגבוה. נ"ב א"צ לומר כן. שהרי הזקן אינו בעל מום לשחוט עליו הבכור במדינה. כמו ששנינו פ"ו דבכורות. וכן בכל הקדשים מפני הכבוד בלבד הוא שאין מביאין זקנים. כדתנן פ"ק דפרה. ופסול זקנים ה"ט משום דכחישי כדמפרש בבכורות שתש כחן. והיינו דוקא בדרך הטבע. שהזקנה גורמת כחש בשר ותשות כח. משא"כ בפרים הללו שהאריכו ימים כ"כ בדרך נס ודאי לא שלטה בהם כחישות ותשות. וה"נ אמרינן התם בהדיא. תני ר"מ לא הזקינו כו'. הרי מבואר שלא הי"ל דין זקנים. ואין נאה לגבוה וכבוד יותר מאלו. זה ברור בס"ד. וכן אילו של יצחק שנברא מששת ימי בראשית:





שערי תורת בבל

(נט ב תוספות) ד"ה הא אזקינן [צ"ל: אזקינו] וכו' מפרים שהתנדבו וכו' הוראת שעה היתה.—העיר הרש"ב (בהערותיו לפסיקדר"כ סוף פיס' א'), שבמד"ר פי"ב איתא, דר"מ אמר שהפרות לא הזקינו.





צאן קדשים

גמרא על המזבח ואלו ההוא בבית עולמים כו׳ כצ"ל:


שם כבר נאמר אורך החצר מאה באמה וגו׳ וקומה חמש אמות אפשר כו׳ כצ"ל:


רש״י ד״ה מזבח של משה כו׳ וכשאתה מגיע כו׳ כצ"ל:


בא״ד ומנין אמות כו׳ כצ"ל:


ד״ה אף כאן כו׳ חלוק ג׳ הרצועות כו׳ כצ"ל:


בא״ד של משה אחד מאחד עשר כשל כו׳ כצ"ל:


בא״ד ובחנוכתו כתוב בקר כ״ב אלף וצאן מאה וכ׳ אלף הס״ד וכצ"ל:


ד״ה אף כאן כו׳ ולקמן מפרש כו׳ כצ"ל:


תוס׳ ד״ה מה משכן כו׳ תימא כיון כו׳. ולענ"ד לאו תימא הוא כלל דהיקישא אתי לענין היקף דמה משכן צריך קלעים לחצר סביביו מוקף גובה עשר אמות אף המזבח צריך היקף לכדי עשר אמות וכ״כ רש״י ולפ״ז צריכא תרויהו דאי לאו ג"ש ה״א דמזבח לא היה גובה אלא ה׳ אמות והיקישא אתי דאפ״ה צריך היקף לכדי עשר אמות כמו משכן ואי לאו היקישא ה״א דאין צריך היקף כ״כ אע״פ שהיה גובה עשר אמות מ״ה צריכא תרוייהו כצ״ל:


ד״ה ואומר קלעים כו׳ והא מוכח קרא בהדיא דברחבה מיירי כו׳. ודברים הללו קשה להולמן דמעיקרא דדינא ליתא דר״י מביא קרא דפ׳ ויקהל קלעים חמש עשרה אמה והתם מוכח דבגובה קאמר כדמפרש תוספת גופא בעירובין מדכתיב קלעים חמש עשרה אמה אל הכתף וגו׳ וכתיב בתריה ולכתף השנית מזה ומזה לשער החצר ואי לאו קרא דלפניו בגובהה כתיב לא הוצרך לכתוב מזה ומזה לשער החצר כיון דכבר פי׳ צד א׳ אלא ודאי קרא קמא איירי בגובהה והכא הקשה ורוצה להוכיח מקרא דפ׳ תרומה וצ״ע נ״ל:


בא״ד מפתח החצר מפתח אולם כו׳ כצ״ל. פי׳ דפתח אולם נמי היה רחבו עשרים אמות:


בא״ד ומיהו הא לא קשיא דכיון דאליבא דרב קיימא דאיהו תני במתני׳ צריך למעט אע״ג דאין לו צורת הפתח כדאמר התם ומהאי טעמא כי פריך בסמוך ורבי יהודא מפתחו של אולם גמר והתנן כו׳ ולא משני שאני פתחו של אולם דה״ל צורך הפתח כיון דאליבא דרב קיימא לא משני הכי ועוד דשער כו׳ כצ״ל. והשיטות נדפסו שלא כסדרן ואינו מן הצורך להגהת מ״ו הב״ז. ועיין בתוס׳ דעירובין ובד״ח נדפס ג״כ בשיבוש:


בא״ד ומפרש רבינו דמגובהה פריך כו'. פי׳ למיפסל בגובה יותר מה׳ אמות אע״ג דפתח ההיכל היו גובה ך׳:


בא״ד גבוה עשרים אמות וזו היא גובהו של פתח כו׳ כצ״ל:


בא״ד לר׳ יהודא לא מתוקם כו׳. פי׳ דר״י לא ס״ל שהקלעים היו גבוהים ט״ו אמות:


בא״ד ההוא שינוי׳ כר׳ יוסי כו׳. פי׳ לשנוי׳ קמא דמשני שהיה גובה ה׳ ברוחב עשרים ולר״י היה גובה עשרים:


בא״ד והכא בשמעתין גרסינן כו׳. דברים אלו נמי קשה להולמן למה לא גרסינן הכא אל הכתף ור״י מביא ראיה מקרא דויקהל דע״כ דבגובהה נמי כתיב כדאמרינן לעיל כמו כן כולן היו גבוהים ט״ו אמה כמו רחבן כמו שמפרשי התם בעירובין וצ״ע:


בא״ד ור״ת מפרש כו׳ דלשמואל עצמו פריך כו׳. פי׳ ובזה יהיה קושיא ג״כ לרבנן דילפי מפתח היכל דאיקרי פתח מדכתיב ושחטו פתח אהל מועד דילמא קאי על פתח החצר דהיה גובה ה״א אבל פתח היכל לא איקרי חצר ומשני שנויא קמא דפתח סתמא לא איקרי וע״כ ושחטו פתח אהל מועל אהיכל דאיקרי פתח סתמא ואיבעית אימא משני אליבא דרבנן דפתח שער החצר נמי היה גובה עשרים אמות ואי קאי נמי ושחטו פתח וגו׳ אשער החצר ילפינן שפיר מיניה דגובה עשרים איקרי פתח:


בא״ד וקצת קשה לפי׳ רבינו דפריך כו׳ כצ"ל. וכן הגירסא בתוס׳ דעירובין דף ב׳ ע״ב ד״ה בין לרבנן כו׳ דלרבינו פריך אבל לפי׳ ר״ת משני שפיר כיון דעיקר פירכא דלמא ושחטו פתח וגו׳ קאי על שער החצר ומנ״ל לרבנן דפתח היכל איקרי ומנ״ל לשמואל שאם שחטן קודם פתיחת דלתות ההיכל שיהיו פסולים ומשני כיון דמשני קרא דהכא קרוי פתח שער והכא קרוי פתח סתמא ע״כ אהיכל קאי נ״ל. ומ״ו הב״ז נדחק ומתמיה על תוספת וכאשר כתבתי נכון הוא ואינו מן הצורך להאריך:

ברכת הזבח

חידושים


רש״י ד״ה אלף עולות כו' ובמזבח של משה היה מקום המערכה כ' על כ׳ כו׳ כן עיקר וראיתי בפירש״י לספר מלכים דנקט חשבון על כ״ד פעמים כ״ד שהוא יותר משל משה ת״ק״ע״ו פעמים וצ״ע למה חשב בשל משה מקום המערכה לבד ובשל שלמה עם הקרנות והילוך ודברי הרד״ק ז״ל בזה שתמה על רז"ל ג״כ הם תמוהים ואין כאן מקום להאריך ע״ש:


תוס׳ ד״ה ואומר קלעים כו׳ ופי׳ שם בלשון שני דפריך שיחשב פתח ברוחב כ׳ כו' אלא ברחבה כדפרישית כו׳ ומיהו בסמוך כי פריך כו' דהו״ל צורת פתח ובע״כ צ״ל דכיון דאליבא דרב כו׳ ומה״ט פריך שפיר השתא כו׳ כצ״ל נ״ל (ור״ל דהשתא א"ש ג״כ דפריך משער החצר דאליבא דרב קיימינן ומתורץ קושית התוספות ג״כ כצ״ל ועיין בתוס׳ דעירובין ודוק):


בא״ד ומפרש רבינו כו׳ (ובתוס׳ דעירובין תירצו בע״א והוא יותר נכון ומדוקדק אע״ג דלא מתרצות קצת קושיות דלא פריך לר״י מאולם ודה״ל להביא הא דרחב מי׳ כו׳ שהקשי׳ לעיל (וע״ש):


בא״ד ויקהל ומפרש כו׳ (כצ״ל) דה״נ לא מיתוקים ההוא שינויא כר׳ יוסי כו׳ (ר״ל שינויא קמא דקאמר ה׳ ברוחב כ׳ והוא כר׳ יהודא ק״ל). ור״ת מפרש כו׳ עכ"ל. ולא ידעתי לפי׳ ר"ת מאי משני התם ואיבעית אימא כו׳ מ״מ היאך מתרצת הקושיא דילמא קפידת שחיטת שלמים אפתח חצר היא ולא אפתח היכל ויהיה גובהה מה שיהיה ואפשר דר״ת ל״ג לה וצ״ע ויש לדחות וליישב. ויש לדקדק דגם אפילו לרבינו היה להם להקשות ג״כ קושיות הללו דמאי משני פתח שער כו' כ״ש דאקרי פתח סתמא שהוא קטן משער גם מפתח עזרה ואפשר דכוונתם להקשות אתרווייהו ולא חידשו כפי׳ ר״ת אלא הסברא דפריך המקשן דנילף משער החצר לפי׳ רבינו הוא דחוק לפרש דפתח אוהל מועד הוא שלא כדין אבל לפירש רבינו תם אתי שפיר ואח״כ הקשו אפי׳ לרבינו ואפי׳ לר״ת כנ״ל. עוד יש לומר דלפי׳ רבינו א״ש דמתרץ כיון דפתח שער איקרי ולא פתח סתמא תו לא דחקינן לומר דאיקרי פתח סתמא דאהל מועד שלא כדין משא״כ לפי׳ ר״ת דפריך דילמא אהל מועד היינו פתח חצר הוקשה להם שפיר מאי משני ודוק היטב. אמנם לשני הפי׳ הנ״ל יש לדקדק מאי פריך התם לר׳ יודא דילמא ר״י סבר כלשון שני התם מדכתיב פתח אולם ואותו מקרי כדין דלא היה במקום משכן וכן לפר״ת לא קשה ללשון זה אליבא דר״י ושמא י״ל דללישנא קמא דרב פריך דמפרש טעמי׳ דר״י דקדושת היכל ואולם חדא היא וכעין קושיא קמייתא דפריך והא כי כתיב במשכן כו׳ ודוק נ״ל:


הגהות


גמרא והלא כבר כו׳ ואלו בבית עולמים כו׳ כצ״ל:


אף מזבח י׳ אמות ואומר קלעים גו׳ כצ״ל וכן הוא בגמרא ש״ק. (מיימוני פ״ב מה׳ פסוה״מ):


רש״י ד״ה אלא מהו כו׳ לפוסלו לעולם שסילקו כו׳ הד״א:


ד״ה לנפסל כו׳ אומר אלא ר״י כו׳ כצ״ל והד״א:


ד״ה שאף כאן כו׳ ג׳ חתיכות רבועות כו׳ ובס״א הגירסא נשתנה בפירש״י והכל עולה לסגנון א׳:


ד״ה אף כאן כו׳ ר׳ יוסי מאי ושלש קומת׳ הס״ד והד״א:


ד"ה אף מזבח כו׳ עשר אמות הס״ד: ואח״כ ד״ה ואומר קלעים ט״ו אמות כו' הד״א:


תוס' ד״ה מה םשכן כו' תימה גז״ש דרבוע ל"ל כצ"ל:

פנים מאירות

גמרא והלא כבר נאמר אורך החצר מאה באמה כצ"ל:


תוס׳ ד"ה מה משכן עשר אמות כו׳ ונראה לישב תמיהתם דע"כ קרא קלעים ט״ו אמה יש לפרש דקאי ארוחב ולפי׳ התוספות האמת כן הוא וא"כ אי לאו ג"ש הייתי יליף מהיקשא דמזבח צריך להקיף בקלעים עשרה ולעולם דהמזבח לא היה רק חמש אמות גבהו והא דכתיב בקלעים חמש אמות משפת מזבח ולמעלה והא דכתיב ושלש אמות קומתו משפת סובב אבל השתא דכתיב ג״ש דרבוע מוכח דמזבח גובה עשרה ואי לאו היקשא ה"א דלא היו קלעים אלא חמש אמות גובהן וילפינן מהיקשא דצריך להקיפן עכ"פ בעשר וע״כ הא דכתיב חמש אמות משפת מזבח ולמעלה וא"כ היו הקלעים סביב ע"כ ט"ו וזה ברור ונכון:


ד"ה ואומר קלעים כו׳ עיין בב"ז עד ומפרש רבינו דמגבוה פריך כו׳ יש להקשות לפי׳ רבינו ע"כ קרא ברוחב כתיב והיה פתח שער החצר רוחב כ׳ א"כ הא דמשני התם ואי בעית אימא כי כתיב חמש עשרה בגובה כתיב מ"מ תיקשי עכ"פ לרבנן אמאי תני והרחב מעשר ימעט לילף משער החצר בשלמא לפי׳ רש״י ניחא דלא קאי קרא ארוחב ולא ניתן שיעור למידת רוחב אבל לפי׳ רבינו קשה ויש לישב הא דקאמר איבעית אימא לאו למימרא דלעולם ילפינן משער החצר אלא הכי קאמר דבאמת הא דמשני לעיל פתח שער החצר איקרי זה התי׳ אינו מספיק אלא ארוחב אבל אגבהו אין זה תירוץ כיון דפתח שער שהוא גדול איקרי פתח כ"ש פתח סתמא ומשני דעל גובה נמי לא קשיא דההיא בגובה נמי כתיב ולכך הקשו התוספות לקמן בקצת קשה מאי משני פתח שער כו׳ משום דאינה קושיא גמורה דיש לפרש כמו שפירשתי וק"ל:

